open-index/open-wikipedia-markdown huggingface dataset:
שוק קח-תן

ממוזער|בגדים בשוק
**שוק קח-תן** הוא שוק המבוסס על שיטת המסחר המכונה סחר חליפין. בשונה משוק רגיל שבו קונים מוצרים בכסף, לשוק מביאים פריטים שבהם אין שימוש ומחליפים אותם בפריטים אחרים.

## היסטוריה
סחר חליפין הייתה שיטת המסחר הרווחת בקרב הערים, הכפרים והקהילות השונות בעת העתיקה. איכרים וסוחרים רבים החליפו בניהם יבולים, צאן, בקר, מוצרי חלב, בדים ועוד. מאז, סוג המסחר הוחלף בכסף, מטבעות, שטרות, מזומן ואף כרטיסי אשראי ושוקי סחר החליפין הפסיקו במלאכתם.

עם תחילת העשור השני של המאה ה-21, שוקי סחר חליפין החלו לחזור לאופנה כרעיון ליצירת אלטרנטיבה סביבתית כלכלית וחברתית לאנשים ולקהילות שונות בארץ, בשם המכונה שוק קח-תן.

## התנהלות השוק
שוקי קח-תן בדרך כלל מוקמים על ידי אנשי הקהילה למען הפחתת הוצאת כספים רבים על ביגוד, מוצרים חדשים ויקרים, תכשיטים, מוצרי בית ועוד, מכיסם של משפחות ואנשים.

במקום זאת, אם בידי אדם מוצרים שאין לו שימוש בהם, יוכל להביאם לשוק ולהציע לסוחרים האחרים אותו בתמורה למוצריהם, כך שכל אחד יוכל למצוא שימוש במוצרים ושום מוצר לא ייזרק ויתבזבז. הפתגם הרווח באותם שווקים הוא: "זבל של אדם אחד הוא אוצר לאדם אחר" - מוצר שאין בו שימוש לאחד עשוי להיות שימושי מאוד לאחר.

## יתרונות
למנהג יש יתרנות רבים, אם זה בפן הכלכלי - משפחות מעוטות יכולת שאין באמצעותם לרכוש מוצרי יד ראשונה, יוכלו לחסוך את ההוצאות ולמצוא מוצרים איכותיים לרוב בשווקים, ולתת בתמורה מוצרים שמשפחה אחרת עשויה למצוא בהם שימוש.

בפן החברתי - אחת ממטרות השוק היא לאפשר מקום מפגש לאנשים שונים מהקהילה ולהיווצרות של קשרים המפגישים בין העולמות השונים לעיתים של אותם אנשים, ובפן הסביבתי - מחזור של מוצרים איכותיים לרוב, הוא הגורם המרכזי לשמירה על הסביבה מזיהום מייצור טקסטיל, כלי בית, תכשיטים ועוד. מוצרים הנקנים עוברים לקונה אחר ולא מושלכים לאשפה.

## בישראל
"שוק קח-תן" הראשון בישראל פעל לראשונה פעם בשבוע, החל מיום שישי 10 באוקטובר 1989, ביוזמת עיתון "העיר" בחניון בית רומנו בתל אביב. השוק החל דרכו עוד קודם כלוח מודעות חינמי שפרסם "העיר", החל מסוף 1980, בשם "קַחְתֵּן". האירוע זכה להצלחה רבה והוא עבר לאזור רציפים הישנים של תחנת הרכבת תל אביב מרכז, אך האירוע יצר הפרעה לתנועה באזור והמשטרה אסרה את המשך קיומו. האירוע חזר לחניון בית רומנו ואחר כך עבר לחניון הדולפינריום בתל אביב.

כיום ניתן למצוא שוקי קח תן במגוון מקומות בארץ כמו ירושלים, נווה צדק, מודיעין, בתי ספר ועוד.

## ראו גם
* שוק

## קישורים חיצוניים
* אפרת וולפסון, שוק קח תן איך ולמה?, בידיים, 6 באוקטובר 2012
* הנחיות להקמת שוק תן-קח, יום מעשים טובים 2016
* ענת אסף, , לחיות פשוט, 20 במרץ 2021

## הערות שוליים

קח-תן
צ'יינהטאון (סינגפור)

**צ'יינהטאון** (באנגלית: **Chinatown**, בסינית: **牛车水**) היא שכונה במחוז אוטראם שבמרכז סינגפור. השכונה מאופיינת באוכלוסייה של מהגרים מסין המתגוררים בה, ובאופי התרבותי הסיני שלה, ומכונה "צ'יינטאון" – "העיר הסינית". השכונה המכילה את ריכוז האוכלוסייה הגדול ביותר בסינגפור של תושבים סינים. השכונה מכילה גם מגוון מסעדות סיניות וחנויות מזון המוכרות מוצרים מסין.

מכיוון שהקבוצה האתנית הגדולה ביותר בסינגפור היא ממוצא סיני, אשר מהווה כ-75% מכלל אוכלוסיית סינגפור, צ'יינהטאון מהווה כיום פחות מובלעת אתנית ממה שהייתה בעבר. עם זאת, לשכונה ערך היסטורי ותרבותי מהותי. חלקים מסוימים בשכונה הוכרזו אתרי מורשת לאומית שמיועדים לשימור על ידי הרשות לשיקום עירוני.

## קישורים חיצוניים

* 

קטגוריה:סינגפור
Thought About That

"**Thought About That**" (בעברית: "**לחשוב על זה**") הוא סינגל שהוקלט על ידי הזמרת הישראלית נועה קירל. את השיר הוציאה לאור ב-12 בינואר 2022 תחת הוצאת חברת התקליטים אטלנטיק רקורדס.

## רקע וקידום
בחודש יוני 2020 הוכרז כי קירל חתמה בחברת התקליטים האמריקאית אטלנטיק רקורדס על חוזה הקלטות. קירל הוציאה תחת החברה את הסינגלים "Please Don't Suck" בחודש יולי 2021 ו"Bad Little Thing" בחודש אוקטובר של אותה השנה.

קירל הקליטה את השיר באולפני וודשד שבעיר מאליבו בקליפורניה.

ב-5 בינואר 2022 פרסמה קירל טיזר לקליפ החדש ברשתות המדיה החברתית שלה ובעמוד היוטיוב שלה. וביום צאת השיר ערכה מסיבת עיתונאים לצד סמנכ"ל השיווק של חברת סמסונג ישראל, רונן סלם.

## הרכב

השיר נכתב על ידי קייסי סמית', ג'קלין מיסקניק, ג'יימס אברהרט, ג'ייסון האס, מירנדה גלורי, נתניה ללווני, ניצן קייקוב, נועה קירל וזאק סקלטון. מילות השיר עוסקות בהעצמה נשית לאחר פרידה וכאב לב.

קירל סיפרה כי השיר הוא הרכב של שני שירים שונים, כשמאחד לקוחים הבתים ואילו מהשני לקוח הפזמון.

## וידאו קליפ
את הקליפ ביים רומן (רומס) בוצ'אצקי. הקליפ הופק בחסות חברת סמסונג ישראל, שכבר שיתפה פעולה עם קירל גם בקליפים לשירים "חצוף" ו"אמבולנס".

הקליפ צולם בחולון. מאז צאתו צבר השיר כ-37 מיליון צפיות, והוא הקליפ הרביעי הנצפה ביותר של קירל בפלטפורמה.

## ביצועים מסחריים
בשבוע השני לצאתו הגיע השיר למקום השלישי בדירוג תחנות הרדיו הישראליות עם כ-97 השמעות, כשמעליו נמצאים השירים "אחד למיליון" של ליאור נרקיס ונרקיס ו"לך לישון" של אנה זק. בשבוע שלאחר מכן ירד למקום הרביעי, אך מספר השמעותיו עלה ל-168 השמעות. בדירוג יוטיוב ישראל הגיע השיר למקום הרביעי עם כ-591,000 השמעות, לאחר שזינק מהמקום ה-14 מהשבוע שלפני.

## ביקורות
דודי פטימר מעיתון מעריב סקר את השיר וציין כי הוא שיר פופ מעולה וקליט המחמיא ליכולות הווקאליות של קירל, אך עם זאת צפה כי הוא אינו הולך להיות השיר שיפרוץ לקירל את הדרך לתודעה הבינלאומית: .

## מיקומי שיא

## קישורים חיצוניים

## הערות שוליים

קטגוריה:שירי נועה קירל
קטגוריה:שירים באנגלית
קטגוריה:שירים שנכתבו על ידי ג'יימס אברהרט
קטגוריה:שירים שנכתבו על ידי נועה קירל
קטגוריה:שירים על כאב לב
קטגוריה:שירים על פרידה
קטגוריה:סינגלים בהוצאת אטלנטיק רקורדס
Grian (יוטיובר)

**צ'ארלס בצ'לור**, הידוע יותר בכינויו **גריאן** (באנגלית **Grian**; נולד ב-9 באוגוסט 1993) הוא אושיית רשת ויוטיובר אנגלי, המוכר בעיקר מסרטוני מיינקראפט שהוא מעלה לערוץ היוטיוב שלו Grian מאז 2014. נכון לפברואר 2023 לערוץ שלו יש מעל 8 מיליון משתמשים רשומים, סך הכל 711 סרטונים שפורסמו, לסרטון הנצפה ביותר שלו יש מעל 83 מיליון צפיות, ויש לו כ-2,184 מיליון צפיות באופן מצטבר.

## ראשית חייו
צ'ארלס בצ'לור נולד באנגליה. בגיל 7 עבר עם משפחתו ליפן ולאחר כמה שנים – לארצות הברית, שם הוציא תואר בביולוגיה.

## קריירה
גריאן עיצב תפאורות לערוץ CraftedMovie, שיצר סרטונים קצרים של מיינקראפט. הפופולריות של הערוץ פחתה וגריאן עזב אותו. גריאן פיתח את פרויקט Wynncraft עם כמה מחבריו הוותיקים מהערוץ.

בשנת 2018 הצטרף ל-Hermitcraft.

גריאן הוא משתתף קבוע בתחרות משחקי מיינקראפט MCC (Minecraft Championship) וניצח כמה פעמים.

### Hermitcraft
Hermitcraft הוא שרת מיינקראפט הישרדותי רב-משתתפים פרטי ולמוזמנים בלבד, המורכב מהשחקנים הטובים בעולם, שנוצר ב-2012 (שרת המיינקראפט ביוטיוב הוותיק ביותר).

מיולי 2018, מהעונה השישית, גריאן משתתף בשרת, מה שחיזק את הפופולריות של השרת ושל הערוץ שלו.

### Wynncraft
גריאן הוא אחד ממנהלי Wynncraft, שרת מיינקראפט פומבי שמבוסס על ז'אנר משחק תפקידים המוני ברשת (MMORPG), שנוצר ב-2011.

השרת מבוסס על משחקי MMORPG ומשתתפים בו 2 מיליון שחקנים, שיא העולם בכמות השחקנים בשרת מיינקראפט MMORPG.

## חיים אישיים
התחתן בקיץ 2020.

## קישורים חיצוניים

* Grian - Bio, Facts, Family Life of English YouTuber באתר TheFamousPeople

## הערות שוליים

קטגוריה:יוטיוברים בריטים
קטגוריה:בריטים שנולדו ב-1993
דינה שיהאבי

**דינה שיהאבי** (בערבית: **دينا شهابي**; באנגלית: **Dina Shihabi**; נולדה ב-22 בספטמבר 1989) היא שחקנית קולנוע וטלוויזיה סעודית, אשר חיה ועובדת בארצות הברית.

## ביוגרפיה
שיהאבי נולדה בריאד, בירת ערב הסעודית, וגדלה בערב הסעודית, בביירות בירת לבנון, ובדובאי, לשם עברה משפחתה בהיותה בת 7. היא מייחסת לעצמה רקע רב-אתני, משום שאביה, עלי שיהאבי, הוא סעודי למחצה ונורווגי למחצה, ואמה נאדיה, היא ממוצא פלסטיני-גרמני-האיטי, אך גדלה בצרפת.

בדובאי, שיהאבי למדה ראשית בבית הספר היסודי "אל-מוואקב", ובבית הספר הבין-לאומי של האמירויות . בגיל 11 התחילה שיהאבי שיעורי מחול בסטודיו למחול של שארמילה קאמטי במרכז הקהילתי לתיאטרון ואמנויות בדובאי, למדה ריקוד רחוב, ג'אז והיפ הופ, והשתתפה בלהקת המחול המקצועית של קאמטי, "Sharmila Dance". מכיתה ח' עד י"ב היא למדה באקדמיה האמריקאית של דובאי , שם עודדה אותה המורה לתיאטרון לטפח קריירה במשחק, משום שסברה שלשיהאבי יש כישרון טבעי כשחקנית.

## קריירת משחק
דינה שיהאבי עברה לניו יורק בשנת 2007, בהיותה בת 18, במטרה לפתח קריירת משחק. היא למדה במשך שנתיים באקדמיה האמריקאית לאמנויות הדרמה, והמשיכה לרקוד בזמנה הפנוי. בשנת 2011 היא התקבלה לשני מוסדות: בית הספר ג'וליארד ובית הספר לאמנויות על שם טיש באוניברסיטת ניו יורק. על אף שהיא לא סיימה תואר ראשון, אוניברסיטת ניו יורק ויתרה על תנאי זה, ושיהאבי סיימה שם לימודי תואר שני באמנויות יפות בשנת 2014. בכך הייתה שיהאבי לאישה הערביה הראשונה שהתקבלה לשני מוסדות אלה.

במהלך לימודיה ב"טיש", קיבלה שיהאבי תפקיד קטן, וגילמה דמות משנה בשם עאישה בסרט "David" המספר על דאוד, ילד מוסלמי בן 11 בברוקלין, המסתיר את זהותו המוסלמית, ומתחבר לחבורת ילדים יהודים. פריצת הדרך שלה הייתה בשנת 2014, כאשר שיחקה לצידו של מרטין סטאר  בקומדיה הרומנטית "אמירה וסאם" , בה גילמה את דמות אמירה ג'עפרי, מהגרת לא חוקית מעיראק המתאהבת בסאם סנקה, חייל אמריקאי שלחם באפגניסטן ובעיראק. בשנת 2018 היא גילמה את חנין עלי בסדרה "ג'ק ראיין", תפקיד שעליו היא הועמדה לפרס בחירת מבקרי הטלוויזיה לשחקנית המשנה הטובה ביותר לשנת 2019. בעונה השנייה של הסדרה "פחמן משודרג" (2020), גילמה את הבינה המלאכותית "דיג 301"/"אנאבל".

בסדרת האימה "ארכיון 81" (נטפליקס, 14 בינואר 2022) משחקת שיהאבי בתפקיד מלודי פנדראס, לצידו של מאמדו אצ'יי.

בשנת 2023 גילמה את דמותה של לינה בסדרה האמריקאית "רוחות ביירות" פרי יצירתם של ליאור רז ואבי יששכרוף עבור רשת שואוטיים.

## חיים אישיים
שפתה הילידית של שיהאבי היא ניב של ערבית לבנטינית, וכמו כן היא דוברת ערבית פלסטינית וערבית לבנונית.

שיהאבי רוקדת, כתחביב.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה סעודיות
קטגוריה:מהגרות מערב הסעודית לארצות הברית
קטגוריה:בוגרות אוניברסיטת ניו יורק
קטגוריה:אישים ממוצא צרפתי
קטגוריה:אישים ממוצא נורווגי
קטגוריה:אישים ממוצא האיטי
קטגוריה:סעודים שנולדו ב-1989
אנדור פטרדי

**אנדור פטרדי** (במקור **פולק**, בהונגרית: **Peterdi Andor**; שופורניה, 28 מאי 1881 – בודפשט, 27 במרץ 1958) היה משורר, מתרגם, עיתונאי יהודי-הונגרי.

## ביוגרפיה
אנדור פולק נולד במשפחה יהודית כבנם של קלמן פולק, קצב ושל אנה הכט. הוריו עברו לסרד, ילדותו עברה עליו שם וסיים במקום שלוש כיתות בבית ספר יסודי. ב-1889 התגרשו הוריו ואביו עבר לבודפשט. בשנת 1890 נשלח הילד בן ה-9 אל אביו, על חשבון מועצת הכפר, כדי לגדלו וללמדו. בבודפשט הוא התחיל שוב את לימודיו בשלוש הכיתות היסודיות ולמד גם את השפה ההונגרית.

ב-1893 עברה גם אמו לבודפשט, ומאחר שגם היא נאלצה לעבוד כל היום לפרנסתה, מסרה את בנה כשוליית אופה, שם למד עד המחצית הראשונה של 1894-1895; אחר כך הפך לשוליית חייט; עם זאת, בשנת 1896 עזב את המקצוע הזה וצעד ברגל לווינה, משם נשלח חזרה לבודפשט על חשבון המדינה ונכנס לעבוד בבית מסחר לבדים. עם זאת, אביו מסר אותו לחבר קצב כשולייה ב-1898 והוא נשאר שם עד 1901. לפני שחרורו מחניכותו היה חולה במשך כשנה.

ב-1902 בילה את הקיץ במישור ההונגרי הגדול ובספטמבר נרשם לבית הספר למשחק של תיאטרון הקומדיה של בודפשט, אותו סיים ב-1904. באותה השנה שינה פולק את שם משפחתו לפטרדי. גם השחקן ינה בלשה (מקודם שווייגר) לימד אותו והוא זה שפרסם את כרך השירה הראשון שלו. פטרדי הפך לעיתונאי ב-1905 וב-1909 נשא לאישה את המשוררת ז'ני וארנאי (מקודם: אאוגניה וייס) שנולדה בכפר ההונגרי נג'וואז'ון בו נולד גם טדי קולק, לימים ראש עיריית ירושלים. פטרדי כתב מאמרים שפורסמו בנפסבה ובעיתוני שמאל אחרים. הוא הפך לחבר באגודת פטפי ב-1916, אך עד מהרה התפטר. הוא היה חבר גם ב"אגודת מיקייביץ (Mickiewicz) ההונגרית", שמטרתה הייתה לטפח את יחסי הונגריה-פולין. בין שתי מלחמות העולם עבד כסוחר אמנות, וכתביו פורסמו בכתב העת החשוב "עתיד יהודי". משנת 1942 היה פעיל בתנועת ההתנגדות האנטי נאצית הקטנה בהונגריה. הוא שרד את השואה ובתום מלחמת העולם השנייה בשנת 1945 פרש עקב מחלתו. פטרדי תרגם את שיריו של המשורר הבלגי אמיל ורהארן (בודפשט, 1917) וחלק מכתבי צ'כוב.

ילדיהם היו מיקלוש פטרדי, מריה פטרדי והצייר גאבור פטרדי.
[שמאל|ממוזער|333x333 פיקסלים| קבריהם של ז'ני וארנאי, בעלה אנדור פטרדי ובתם [מריה פטרדי בבודפשט]]

## כרכי השירה החשובים
* לבי (1904)
* שירים חדשים (1906)
* הארץ שרה (1919)
* ציפור בר ברוח הסתיו (1936)
* מסר (שירים נבחרים 1905–1955, 1957)

## ראו גם
* שירי אנדור פטרדי
* פרידייש קארינתי: שירים מאת אנדור פטרדי. ניוגט, 1909. מס' 15
*המוזיאון למורשת היהדות דוברת הונגרית. גאבור פטרד עם הוריו אנדור פטרדי וז'ני וארנאי.
*אנדור פטרדי באתר moly.hu

## לקריאה נוספת
* לקסיקון ביוגרפי הונגרי
*אנדור פטרדי באתר Arcanum.hu
* אנדור פטרדי - תולדות הספרות ההונגרית מ-1905 עד 1919
* יוז'ף סיניאי: חייהם ויצירותיהם של סופרים הונגרים. אנדור פטרדי

## קישורים חיצוניים

* 

## הערות שוליים

קטגוריה:משוררים יהודים הונגרים
קטגוריה:סופרים אסורים (הונגריה, 1944)
קטגוריה:מתרגמים יהודים הונגרים
קטגוריה:ניצולי השואה: הונגריה
קטגוריה:עיתונאים יהודים הונגרים
קטגוריה:חברי אגודת פטפי
קטגוריה:הונגרים שנולדו ב-1881
קטגוריה:הונגרים שנפטרו ב-1958
איברהימה קונה

**איברהימה קונה** (בצרפתית: **Ibrahima Koné**; נולד ב-16 ביוני 1999 בבמקו שבמאלי) הוא כדורגלן מאלי המשחק בעמדת החלוץ בקבוצת אלמריה מהלה ליגה ובנבחרת מאלי.

## קריירת מועדונים
קונה גדל במחלקת הנוער של CO במקו. ב-9 בפברואר 2018 חתם בהוגסונד מליגת העל הנורווגית. ב-14 בינואר 2020 הושאל למשך חצי עונה לאדנה דמירספור מהליגה הטורקית השנייה.

ב-10 בינואר 2021 חתם קונה על חוזה לשלוש עונות בסרפסבורג 08 מליגת העל הנורווגית.

ב-31 בינואר 2022 חתם לארבע וחצי שנים בלוריאן מליגת העל הצרפתית.

ב-16 באוגוסט 2023 חתם קונה על חוזה ל-5 שנים באלמריה מהלה ליגה.

## קריירה בינלאומית
ב-22 ביולי 2017 ערך קונה את הופעת הבכורה שלו בנבחרת מאלי, בניצחון 0–4 על נבחרת גמביה במסגרת מוקדמות אליפות האומות האפריקאיות 2018. הוא הבקיע שלושער במשחק זה.

הוא נכלל בסגל נבחרת מאלי לקראת טורניר גביע אפריקה לאומות 2021.

## קישורים חיצוניים

## הערות שוליים

קטגוריה:כדורגלנים מאלים
קטגוריה:חלוצי כדורגל מאלים
קטגוריה:כדורגלני אדנה דמירספור
קטגוריה:כדורגלני סרפסבורג 08
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2021
קטגוריה:כדורגלני לוריאן
קטגוריה:כדורגלני אלמריה
קטגוריה:מאלים שנולדו ב-1999
גנון בעל כתר

**גנון בעל כתר** (שם מדעי:  *Cercopithecus pogonias*) הוא מין של פרימט מהסוג גנון החי באפריקה המשוונית.

## מאפיינים
אורך הראש והגוף של הגנון 44 עד 54 סנטימטרים בתוספת הזנב שאורכו 73 עד 81 סנטימטרים. משקלו של הזכר הוא עד 4.3 קילוגרמים ואילו הנקבה שוקלת עד 2.9 קילוגרמים. הפרווה בצבע חום עד אפור וסביב הראש והרגליים יש פסים בצבע שחור. הגנון חי ביערות הגשם ויערות ביצה של אפריקה המשוונית במדינות הרפובליקה הדמוקרטית של קונגו, הרפובליקה של קונגו, גבון, הרפובליקה המרכז-אפריקאית, קמרון, גינאה המשוונית כולל האי ביוקו וניגריה. הגנון חי בקבוצות הכוללות זכר יחיד, מספר נקבות והצאצאים שלהן. עונת הרבייה היא בכול השנה ובסיומה נולד צאצא יחיד לאחר חמישה חודשי היריון. הגנון חי בקבוצות עם קופים אחרים כמו קופי קולובוס וגנונים ממינים אחרים כמו גנון לבן-אף גדול (*Cercopithecus nictitans*) וגנון לבן שפה (*Cercopithecus cephus*). הטורפים של הגנון הם עיט כתר, פיתון סלעים אפריקני, חתול זהוב אפריקני, שימפנזות ונמרים. הגנון ניזון בעיקר מפירות ואגוזים כמו אגוזי דקל השמן אך גם מעלים, תולעים וחרקים. הגנון נמצא על פי הרשימה האדומה של IUCN במצב השימור קרוב לסיכון עקב ציד ובירוא יערות.

## קישורים חיצוניים

## הערות שוליים

קטגוריה:בעלי חיים שתוארו ב-1833
קטגוריה:טקסונים שתוארו בידי אדוארד טרנר בנט
קטגוריה:גנונים
קטגוריה:יונקים ביערות הגשם האפריקאים
קטגוריה:הרפובליקה הדמוקרטית של קונגו: יונקים
לפנים (אלבום)

"**לפנים**" (נכתב באותיות מרווחות "ל פ נ י ם") הוא אלבום האולפן השלישי של הראפר והזמר הישראלי עטר מיינר. האלבום יצא לאור ב-28 באוגוסט 2022, על ידי חברת התקליטים יהלום בהפקתו של מיינר.
## הפקה
עטר מיינר כתב, הלחין והפיק את כל שירי האלבום בנוסף לביצוע. באלבום מתארחים שיר דוד גדסי, מעיין ליניק, עדן דרסו, טדי נגוסה, נרקיס, אסקר, מישל שמעונוב, נופר סלמאן וצוקוש.

ב-20 בדצמבר 2021, לאחר סיבוב הופעות בן שנה עבור האלבום "לילה טוב", מיינר הודיע על לקיחת פסק זמן מהופעות עבור יצירת אלבומו השלישי. ב-3 בינואר 2022, הוא פרסם בסטורי ברשת החברתית "Instagram" את פרטי האלבום העתידי. כמה חודשים אחר כך, ב-10 באפריל, הוא הודיע כי האלבום ייצא לאור בא' באלול ה'תשפ"ב, ה-28 באוגוסט 2022.

## רשימת השירים

## קישורים חיצוניים

## הערות שוליים

קטגוריה:אלבומי עטר מיינר
קטגוריה:אלבומים בעברית
קטגוריה:אלבומים שהופקו על ידי עטר מיינר
קטגוריה:אלבומי היפ הופ ישראליים
קטגוריה:אלבומי חברת תקליטי יהלום
איבאן רוטקאי

**איבאן רוטקאי** (במקור **רוּס**; בהונגרית: **Ruttkai Iván**; בודפשט, 19 בדצמבר 1922 – סטוקהולם, 30 ביוני 2013) היה גרפיקאי, שחקן, ספורטאי יהודי-הונגרי, אחיהם של השחקנים אווה רוטקאי ואוטו רוטקאי. הוא חי בשוודיה בעשורים האחרונים לחייו.

הנתונים על תאריך הלידה שלו (19 בדצמבר 1922) וגם הנתונים המוזכרים בידיעה על מותו (כלומר שנפטר בגיל 87 ב-30.6.13) סותרים לפעמים. יתר על כן, בשנת 2006, אנשים רבים היו מבולבלים כאשר אדם בשם זהה מת ולכן מקורות רבים מתארכים בטעות את 19 ביוני 2006 כמותו.

## קריירת המשחק שלו
גם הוא כאחותו ואחיו למד את יסודות המשחק בתיאטרון הילדים של הדוד לאקנר. מאוחר יותר הופיע בכמה תיאטראות בבודפשט.

### תפקידיו בקולנוע
* החייזר המסתורי (1937)
* מילת הלב (1937)
* מקל רוז ווד (1940)
* היום, אתמול, מחר (1941)
* מלאך ביד שמאל (1941)
* סיפור של 12 תוצאות (1956)

### בטלוויזיה
* וילה על הלידו (1971) הוא סרט טלוויזיה, סרט פשע בן ארבעה חלקים

## תוצאות כספורטאי
רוטקאי היה אלוף הונגריה בהחלקה מהירה על קרח (Speed skating) באולימפיאדת סנט מוריץ (1948) ב-1,500 מטר היה מקום עשירי, ב-5,000 מטר מקום שלוש עשרה, ב-10,000 סיים במקום 15 ובמקום שלושים ושבעה ב-500 מטר.

## לקריאה נוספת
* חדשות על מותו של MTI
* הונגרי הרפתקן המתגורר בשוודיה

## קישורים חיצוניים

* איבאן רוטקאי ב-Google Art&Culture
* איבאן רוטקאי ב-PRABOOK
* ידיעה על מותו ב-BLIKK

## הערות שוליים

קטגוריה:שחקני קולנוע וטלוויזיה יהודים הונגרים
קטגוריה:הונגריה: אישים בספורט
קטגוריה:ספורטאים אולימפיים יהודים הונגרים
קטגוריה:גרפיקאים ומאיירים יהודים הונגרים
קטגוריה:מהגרים מהונגריה לשוודיה
קטגוריה:ניצולי השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:משפחת רוטקאי
קטגוריה:הונגרים שנולדו ב-1922
קטגוריה:הונגרים שנפטרו ב-2013
ג'יימס מקארתור

**ג'יימס גורדון מקארתור** (**James Gordon MacArthur**; 8 בדצמבר 1937 – 28 באוקטובר 2010) היה שחקן קולנוע וטלוויזיה אמריקאי שהתפרסם בעיקר בתפקיד "דאנו" בסדרה הוואי חמש-אפס.

## קורות חיים
מקארתור היה בנם המאומץ של המחזאי צ'ארלס מקארתור ואשתו השחקנית הלן הייז. להם הייתה גם בת ביולוגית מרי, שמתה בגיל 19 מפוליו. הוא גדל באווירה תרבותית וספרותית. הסנדקית שלו הייתה השחקנית ליליאן גיש ובביתם בקרו ג'ון סטיינבק, הארפו מרקס, בן הכט, ג'ון ברימור ועוד.

הופעתו הראשונה הייתה על הבמה עם אחותו מרי.

ב-1955 החל להופיע בקולנוע ובטלוויזיה. הוא הוחתם על ידי וולט דיסני ושיחק שם ב-"האור ביער" (1958), משפחת רובינסון השווייצרית (1960), "חטוף" (1960), "אדם שלישי על ההר" (1959), הרופאים הצעירים (1962) ועוד.

ב-1965 שיחק בסרט יום לפני הכניעה המתאר את הקרב על הבליטה במלחמת העולם השנייה.

הוא הופיע בסרטים בעיקר בתפקידי משנה. בטלוויזיה הופיע בסדרות בוננזה, ספינת האהבה, "אי הפנטזיה", ידיד לעת צרה, "אלקטרז" ועוד.

מקארתור היה נשוי שלוש פעמים והיו לו שני בנים ושתי בנות.

הוא מת בנסיבות טבעיות ב-28 באוקטובר 2010 ב-ג'קסונוויל, פלורידה בגיל 72.

### הוואי 5-0
מכל הופעותיו הרבות הוא זכור בעיקר בזכות הופעתו בסדרה הוואי חמש-אפס ששודרה בשנים 1968–1980. הוא שיחק בתור דני "דאנו" ויליאמס, סגנו הנאמן של סטיב מקגארט (ג'ק לורד).

המשפט "דאנו, עצור אותם" ("Book 'em, Danno") הפך לאחד המשפטים הזכורים ביותר בהיסטוריה של הטלוויזיה.

## קישורים חיצוניים

* 

* האתר של ג'יימס מקארתור
* צילומים של ג'יימס מקארתור מתקופות שונות בחייו, באתר יוטיוב
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:דיסני: אישים
קטגוריה:אגדות דיסני
קטגוריה:שחקני תיאטרון אמריקאים
קטגוריה:אמריקאים שנולדו ב-1937
קטגוריה:אמריקאים שנפטרו ב-2010
המדרגות הטורקיות (סיציליה)

**המדרגות הטורקיות** (באיטלקית: **Scala dei Turchi**) הוא צוק סלעי לחוף הים התיכון בקרבת ריאלמונטה  שבנפת אגריג'נטו שבדרום סיציליה המוגדר כשמורת טבע. הצוק בנוי מאבן גיר והטבע עיצב אותו בצורת מדרגות. החופים החוליים שלידו זכו לפרסום לאחר ששימשו למחסה לפירטים (בין השאר לפירטים טורקים שנתנו את שמם לאתר). המקום פופולרי בקרב תיירים ורשויות סיציליה פועלים להפיכתו לשמורת טבע ולהכרזתו כאתר מורשת עולמית.

## מבנה האתר
מצוק הגיר, שגובהו כ-50 מטר, נוצר ממשקע ימי בעידן הפלאוקן ומתאפיין בצבע לבן בוהק. החשיפה למזג האוויר ולמלח הים גרם לשחיקת הסלע וליצירת שפוע דמוי מדרגות היורד לים. המצוק בולט לים ויוצר בשל כך מפרצים חוליים מוגנים משני צידיו.

## מורשת
המפרצים משני צידי המצוק שימשו לאורך ההיסטוריה לעגינת ספינות של פירטים בגלל היותם סגורים ובגלל ההגנה מהרוח שמספק המצוק. כבר בימי הביניים המוקדמים שימשו המפרצים לעגינת ספינות של סרצנים שפעלו ברחבי הים התיכון. החל מהמאה ה-16 שימש המקום לעגינת שודדי ים ברברים, שהגיעו מצפון אפריקה, והתמודדו מול ספינות של הצלבנים. בתקופת האימפריה העות'מאנית שימש המקום לספינות פירטים טורקים שנתנו למקום את שמו.

## שמורת טבע
ב-2007 הגישו רשויות העיר הקרובה, ריאלמונטה , בקשה להכרה באתר כאתר מורשת עולמית (בקשה שעדיין לא אושרה).

בפברואר 2020 החליטו רשויות מחוז אגריג'נטו, שהאתר נמצא בתחומה, להלאים את האתר מידי הבעלים המקומיים לאחר הזנחה של שנים שהביאה להרס של האתר עקב עומס תיירים וונדליזם. במסגרת הלאמה זו נסגר האתר כדי לבחון דרכים לאפשר ביקורים במקום. כמו כן מתנהל הליך משפטי מול גורם הטוען שהחוף בבעלותו.

בינואר 2022 אירע מקרה של ונדליזם באתר במהלכו נצבע הצוק בצבע אדום אך נוקה לאחר מספר ימים.

## בתרבות
האתר התפרסם בעקבות סדרה של ספרים שכתב הסופר האיטלקי אנדראה קמילרי שבמרכזם דמותו של "המפקח מונטלבנו" . בחלק מספרים אלו התחוללה העלילה באזור המצוק הלבן והסביבה.

הבמאי הסיציליאני ג'וזפה טורנאטורה צילם חלק מסרטיו באתר זה וביניהם הסרטים "מלנה"  (בכיכובה של מוניקה בלוצ'י), אהבה במלחמה  ואריתימיה (Arritmìa). כמו כן צילם טורנאטורה באתר מספר פרקים של הסדרה על "המפקח מונטלבנו" של אנדראה קמילרי.

## קישורים חיצוניים

* המדרגות הטורקיות, באתר geositidisicilia.it (איטלקית)
* המדרגות הטורקיות, באתר lavalledeitempli.it (עמק המקדשים)
* המדרגות הטורקיות, באתר "למטייל" (אורכב)

## הערות שוליים

קטגוריה:סיציליה: גאוגרפיה
קטגוריה:מצוקים לפי מדינה
You Never Miss a Real Good Thing (Till He Says Goodbye)

**** (בעברית: **את אף פעם לא מפספסת דבר טוב אמיתי (עד שהוא אומר שלום)**) הוא שיר שהוקלט על ידי הזמרת האמריקאית קריסטל גייל. השיר יצא לאור ב-11 באוקטובר 1976, על ידי חברת התקליטים יונייטד ארטיסטס, כסינגל המוביל מתוך האלבום, *[[Crystal (אלבום)|Crystal]]*.

השיר הגיע למקום הראשון במצעד שירי הקאנטרי.

## רקע וכתיבה
השיר נכתב על ידי בוב מק'דיל והופק על ידי אלן ריינולדס. "" היה השיר השני של גייל שהגיע למקום הראשון במצעד שירי הקאנטרי. הסינגל שהה במקום הראשון במשך שבוע אחד ושהה 12 שבועות במצעד שירי הקאנטרי.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-450,000 השמעות.

## וידאו קליפ
הווידאו קליפ הרשמי של השיר פורסם ב-15 בספטמבר 2017 והוא מעין הופעה של קריסטל גייל שצולמה בשחור-לבן.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קריסטל גייל
קטגוריה:שירים באנגלית
קטגוריה:שירים על פרידה
בילבורד 200 (2022)

[ממוזער|250px|אלבום האולפן העשירי של [טיילור סוויפט, *[[Midnights]]*, נמכר בשבוע הראשון לצאתו בלמעלה ממיליון עותקים]]
[ממוזער|250px|[לין-מנואל מירנדה כתב את *[[Encanto (פסקול)|Encanto (Original Motion Picture Soundtrack)]]*, הפסקול השישי של חברת דיסני שהגיע למקום הראשון בבילבורד 200]]
[ממוזער|250px|אלבומו של [באד באני, *[[Un Verano Sin Ti]]*, הוא הנמכר ביותר לשנת 2022]]
זוהי רשימה של האלבומים שדורגו במקום הראשון בארצות הברית במהלך שנת 2022. האלבומים והמיני-אלבומים המובילים ביותר במדינה מדורגים במצעד בילבורד 200, שמפורסם על ידי מגזין בילבורד. הנתונים נאספים על ידי נילסן סאונדסקאן, בהתבסס על צריכה רב-מטרית כפי שהיא נמדדת ביחידות שקולות לאלבום. היחידות כוללות מכירות אלבומים, מכירות רצועות האלבומים ונתוני הסטרימינג שלהם. בנוסף לכך, מתפרסם המצעד באופן קבוע כבר ביום ראשון של כל שבוע, באתר בילבורד הרשמי.

*[[Un Verano Sin Ti]]* של באד באני הוא האלבום ששהה הכי הרבה שבועות במקום הראשון (13), והשווה את השיאים של *Frozen* ו-*[[Views]]* של דרייק מעשר השנים האחרונות. *[[Encanto (פסקול)|Encanto (Original Motion Picture Soundtrack)]]* הוא הפסקול השישי של חברת דיסני שהגיע למקום הראשון בבילבורד 200. חמשת הפסקולים הנוספים שניצבו בראש המצעד הם *[[מלך האריות (פסקול)|The Lion King]]*, *Pocahontas*, *Sing-A-Longs and Lullabies for the Film Curious George*, *Frozen* ו-*Frozen II*. *[[Harry's House]]*, אלבומו השלישי של הארי סטיילס, נמכר בכ-521,000 יחידות שקולות לאלבום בשבוע הראשון לצאתו, ורשם את שבוע הפתיחה הגדול ביותר לאלבום של גבר ב-2022.

אלבום האולפן העשירי של טיילור סוויפט, *[[Midnights]]*, מכר בשבוע הראשון לצאתו 1.578 מיליון עותקים – הנתונים הגבוהים ביותר לשבוע המכירות הראשון של אלבום בשבע השנים האחרונות. הוא הפך מיד לאלבום הנמכר של 2022. הגעתו של *[[Born Pink]]* של בלאקפינק לפסגת המצעד סימנה את הפעם הראשונה מאז 2008 בה אלבום של להקת נשים מדורג במקום הראשון.

## היסטוריית המצעד

## ראו גם
* בילבורד הוט 100 (2022)

## הערות שוליים

קטגוריה:מצעדי מוזיקה מ-2022
קטגוריה:2022 במוזיקה האמריקאית
בילבורד הוט 100 (2022)

[ממוזער|250px|"[Anti-Hero (שיר)|Anti-Hero" בביצועה של טיילור סוויפט היה השיר ששהה הכי הרבה זמן בפסגת המצעד על ידי אישה]]
[ממוזער|250px|שירה של [מריה קארי, "All I Want for Christmas Is You", היה לראשון שכבש את פסגת המצעד בשנת 2022.]]
[ממוזער|250px|"[As It Was" של הארי סטיילס כבש את פסגת המצעד 15 פעמים – פרק הזמן הארוך ביותר לזמר סולו במצעד – ועקף את שיאם של אלטון ג'ון עם "Candle in the Wind 1997", ויטני יוסטון עם "I Will Always Love You" ומריה קארי עם "We Belong Together"]]
[ממוזער|250px|[לין-מנואל מירנדה כתב את "We Don't Talk About Bruno" – שיר הדיסני הראשון שהגיע למקום הראשון במשך חמישה שבועות רצופים]]
[ממוזער|250px|"[Heat Waves" של להקת האינדי פופ גלאס אנימלס הגיע למקום הראשון בשבוע ה-59 מאז כניסתו למצעד. זהו פרק הזמן הארוך ביותר לשיר שנכנס לבילבורד הוט 100 להגיע למקום הראשון. בנוסף, הוא דורג במקום הראשון גם במצעד סוף השנה של בילבורד הוט 100 לשנת 2022]]
[ממוזער|250px|[דרייק (מוזיקאי)|דרייק הוא המוזיקאי היחידי שהגיע למקום הראשון בבילבורד הוט 100 עם שני שירים שונים]]
זוהי רשימה של השירים שדורגו במקום הראשון בארצות הברית במהלך שנת 2022. השירים והסינגלים המובילים ביותר בארצות הברית מדורגים במצעד בילבורד הוט 100, שמפורסם על ידי מגזין בילבורד. הנתונים נאספים על ידי נילסן סאונדסקאן, בהתבסס על צריכה רב-מטרית כפי שהיא נמדדת במכירות המתבססות על כמה פרמטרים: עותקים פיזיים ודיגיטליים והשמעות בתחנות הרדיו שבארצות הברית. בנוסף לכך, מתפרסם המצעד באופן קבוע כבר ביום ראשון של כל שבוע, באתר בילבורד הרשמי.

"As It Was", הסינגל המוביל מתוך אלבום האולפן השלישי של הזמר הבריטי הארי סטיילס, *[[Harry's House]]*, נכנס לראשונה לבילבורד הוט 100 במקום הראשון, שהה שם חמישה־עשר שבועות – פרק הזמן הארוך ביותר לזמר סולו במצעד – ועקף את שיאם של אלטון ג'ון עם "Candle in the Wind 1997", ויטני יוסטון עם "I Will Always Love You" ומריה קארי עם "We Belong Together".

"We Don't Talk About Bruno" בביצועם של קרולינה גייטאן, מאוריסיו קסטיו, אדסה, רנזי פליז, דיאן גוררו, סטפני ביאטריס וצוות השחקנים של "אנקאנטו" הוא שיר הדיסני השני שהגיע למקום הראשון בבילבורד הוט 100. "A Whole New World" מהסרט "אלאדין", עשה זאת בשנת 1992. הוא שבר את השיא עבור מספר האמנים הגבוה ביותר בשיר אחד שהגיע למקום הראשון במצעד (שבעה זמרים). "Heat Waves" של להקת האינדי פופ גלאס אנימלס הגיע למקום הראשון בשבוע ה-59 מאז כניסתו למצעד. זהו פרק הזמן הארוך ביותר לשיר שנכנס לבילבורד הוט 100 להגיע למקום הראשון. לאחר ש-"Unholy" הגיע למקום הראשון הפכו סם סמית' וקים פטרס לאמנים הג'נדרקווירים וטרנסג'נדרים היחידים לעשות זאת.

"Anti-Hero", הסינגל המוביל מתוך אלבום האולפן העשירי של הזמרת-יוצרת האמריקאית טיילור סוויפט, *[[Midnights]]*, צבר כ-327,000 עותקים דיגיטליים בשבוע הראשון לצאתו, והפך לסינגל עם שבוע המכירות הגדול ביותר מאז "Look What You Made Me Do".

עד כה עשרים ושלושה אמנים שונים הגיעו לפסגת המצעד בשנת 2022, כאשר אחד־עשר מתוכם – קרולינה גייטאן, מאוריסיו קסטיו, אדסה, רנזי פליז, דיאן גוררו, סטפני ביאטריס, גלאס אנימלס, טמס, סטיב לייסי, סם סמית' וקים פטרס – עשו זאת לראשונה. המוזיקאי דרייק הוא היחידי שניצב בראש המצעד עם שנים שירים שונים: "Wait for U" ו-"Jimmy Cooks".

## היסטוריית המצעד

## סטטיסטיקות

## ראו גם
* בילבורד הוט 100 (2020 ואילך)
* בילבורד 200 (2022)

## הערות שוליים

קטגוריה:מצעדי מוזיקה מ-2022
קטגוריה:2022 במוזיקה האמריקאית
קטגוריה:רשימות של השירים שהגיעו לצמרת מצעד הבילבורד הוט 100
האיחוד הפאן-אירופי

**האיחוד הפאן-אירופי הבין-לאומי**, המכונה גם **התנועה הפאן-אירופית**, היא תנועת איחוד אירופה  הוותיקה ביותר. תחילתה עם פרסום המניפסט של הרוזן ריכרד ניקולאוס פון קודנהובה-קלרגי (1923), פאנאירופה (Paneuropa), שהציג את הרעיון של מדינה אירופית מאוחדת. קודנהובה-קלרגי היה הדמות המרכזית ונשיא הארגון עד מותו ב-1972.

הארגון אינו תלוי באף מפלגה פוליטית, אך יש לו ארבעה עקרונות בסיסיים לפיהם הוא מעריך פוליטיקאים, מפלגות ומוסדות: שמרנות ליברלית, נצרות, אחריות חברתית ופרו-אירופיות.

## היסטוריה
הארגון נאסר על ידי גרמניה הנאצית ב-1933, והוא נוסד שוב לאחר מלחמת העולם השנייה. אוטו פון הבסבורג, ראש בית הבסבורג ונסיך הכתר לשעבר של אוסטרו-הונגריה, התחבר לאיחוד הפאן-אירופי בשנות ה-30, נבחר לסגן הנשיא שלו ב-1957 והפך לנשיא הבין-לאומי שלו ב-1973, לאחר מותו של קודנהובה. נשיא האיחוד מאז 2025 הוא פאבו ברישיץ', לשעבר שר המדע והחינוך של קרואטיה. אוטו הבסבורג הפך לנשיא הכבוד הבין-לאומי של האיחוד הפאן-אירופי ב-2004, ומחליפו אלן טרנואר קיבל את התואר עם סיום תפקידו ב-2025. סגנית הנשיא היא וולבורגה הבסבורג דאגלס, חברת הפרלמנט השוודי.

לאיחוד סניפים במדינות רבות באירופה, כאשר המזכירות הכללית ממוקמת במינכן, גרמניה. בצרפת, האיחוד הפאן-אירופי נוסד על ידי הנשיא ז'ורז' פומפידו מאוחר יותר, ולאחר מכן שר הקבינט לואי טרנואר, בתמיכתו של שארל דה גול.
[ממוזער|מעבר הגבול האוסטרי-הונגרי בו התקיים [הפיקניק הפאן-אירופי ב-1989]]
וינסטון צ'רצ'יל שיבח את פועלה של התנועה למען אירופה מאוחדת לפני המלחמה בנאומו בציריך ב-1946.

בשנת 1947, הקבוצה שהוקמה סביב דאנקן סנדיס, וינסטון צ'רצ'יל, אדווארד בנש ואחרים התפצלה לתנועה אירופית שהתנגדה לימין הנוצרי של האיחוד.

האיחוד הפאן-אירופי, המבוסס על ערכים ליברליים, נחשב לאנטי-קומוניסטי נחרץ מראשיתו ובמיוחד במהלך המלחמה הקרה. מסיבה זו, הארגון זכה לגנאי רב על ידי המשטרים הקומוניסטיים של הגוש המזרחי. הארגון התפרסם בזכות תפקידו בארגון הפיקניק הפאן-אירופי, אירוע חשוב במהלך סתיו העמים.

## חברים
האיחוד הפאן-אירופי הוא אחד הארגונים הגדולים באירופה, ונכון לפברואר 2026 יש לו ארגונים חברים ב-31 מדינות:

## נשיאי האיחוד
# הרוזן ריכרד ניקולאוס פון קודנהובה-קלרגי, נבחר לנשיא הראשון ב-1926 (1923–1972)
# אוטו פון הבסבורג, חבר הפרלמנט האירופי, לשעבר יורש העצר אוטו מאוסטריה-הונגריה (1973–2004)
# אלן טרנואר, לשעבר חבר הפרלמנט הצרפתי והפרלמנט האירופי (2004–2025)
# פאבו ברישיץ', לשעבר שר המדע והחינוך של קרואטיה והמזכיר הכללי של הארגון (2025–הווה)

## קישורים חיצוניים

## הערות שוליים

קטגוריה:אירופה: פוליטיקה
בודפשט (משה גרשוני)

"**בודפשט**" או "**קֶשֶׁת גִּבֹּרִים חַתִּים**" (1988-1987) היא סדרה של עבודות מאת הצייר הישראלי משה גרשוני.
## היסטוריה

סדרת העבודות "בודפשט", נוצרה במחצית השנייה של שנות ה-80 של המאה ה-20. באותה תקופה נטש גרשוני את האיקונוגרפיה הציונית שבה השתמש בעבודותיו הציוריות המוקדמות. בראיון לשרה בריטברג-סמל סיפר גרשוני כי בקיץ 1987 שהה במשכנות שאננים. שם, לדבריו, החל לעסוק באופן מודע בדימויים ייצוגיים של השואה. 

הדימוים המופיעים בציורים לקוחים מציור קיר שצילם שמואל גבעון במבנה בית כנסת בעיר בודפשט בהונגריה. ציור הקיר מציג שני דימויים. האחד של מגן דוד גדול, שבשולי ארבעה מקודקודיו עיטורים צמחיים עיטוריים, ובו משולב טקסט מתוך "ברכת כהנים" - "יְבָרֶכְךָ ה' וְיִשְׁמְרֶךָ. יָאֵר ה' פָּנָיו אֵלֶיךָ וִיחֻנֶּךָּ. יִשָּׂא ה' פָּנָיו אֵלֶיךָ וְיָשֵׂם לְךָ שָׁלוֹם." וכן דימוי נוסף של חץ וקשת, שבהם משולב הפסוק "קֶשֶׁת גִּבֹּרִים חַתִּים וְנִכְשָׁלִים אָזְרוּ חָיִל", הלקוח מתפילת חנה (שמואל א, ב; ד).

ציורי הסדרה הוצגו בתערוכה "שם (בודפשט)", בגלריה ע"ש איקה, סדנאות האמנים, ירושלים (30 בינואר - 23 בפברואר 1988) ואחר כך גם בתערוכה בגלריה "נעמי גבעון אמנות בת-זמננו", בתל אביב-יפו. בשנת 1988 יצר גרשוני שני תחריטים גדולים בסדנת ההדפס ירושלים, ובהם מוטיבים מתוך הסדרה.

## תיאור
סדרת העבודות "בודפשט" מצטטת, כאמור, את המוטיבים מבית הכנסת בבודפשט. יחד עם זאת במקום ביטוי רלגיוזי (דתי) של אמונה, הופכים הדימויים לביטוי של ספקנות ושל חתרנות. 

המוטיב המרכזי שבו השתמש גרשוני היה הקשת. גרשוני חזר על הרישום הסכמטי, לעיתים תוך שימוש במוטיב העיטורי של העלים. גדעון עפרת מאזכר בפרשנותו אודות המוטיב את העיסוק במשפחה וביחסי אב ואם עם הבן, הנובע מן הטקסטים המקודשים. עם זאת, הקשת מהווה מעין עכוז, ואילו החץ הנמתח על הקשת מאזכר את השימוש של גרשוני בחצים באותה עת. אלו שימשו כביטוי ליחס החברתי אל הומוסקסואליות. כך בציור כגון "לא" (1988), "זין בתחת?" (1988) או בעבודות אחרות . אל מוטיב זה הוא מחבר מערבולת העשויה מנחשים. עפרת מזהה גם במוטיב זה ביטוי למיניות, כמו גם לביטוי רלגיוזי המאחד את "האינסופי והשטני". בחלק מן העבודות מופיע דימוי כף ידו של האמן.

איתמר לוי מדגיש בפרשנותו אודות מוטיב הקשת את העבודה כאיקונן יהודי, על רקע הדימוי הפגאני של הקשת (שמקורו בגלגל המזלות) ושל מערבולת הנחשים. הלכלוך, טביעת כף היד והדלות "מנמיכים" אותו מעמדה של פנייה ישירה אל האל, אל חזרה העצמי ("בחץ הפסיבי, בסימן השאלה ובספירלה המתכנסת").

בעבודות שבהן מופיע מגן הדוד, מחליף גרשוני את הטקסט מתהילים (קד; כד): "מָה רַבּוּ מַעֲשֶׂיךָ יְהוָה כֻּלָּם בְּחָכְמָה עָשִׂיתָ". מגן הדוד מתואר כלוליין על מעין חבל דק, ולצדו דימוי כתמי בעל קרניים וזנב, מעין דימוי שטני. שרה בריטברג-סמל ציינה את האירוניה ששימוש בדימוי מגן הדוד בעבודות, המעמתות את השואה עם החוכמה האלוהית. ואילו גרשוני עצמו העיר על אבחנה זו כי הוא "לא מסתכל על הדת, על המצאת האלוהים כדבר מגוחך. הרצון לדימוי, להתגברות על המוות, על  הסופיות, זה מובן. אולי כל ציורי הקינה האלה הם קינה על מות האלוהים".

## מעבודות הסדרה

## הערות שוליים
 

קטגוריה:ציור ישראלי
קטגוריה:משה גרשוני: ציורים
קטגוריה:ציורים משנות ה-1980
I've Cried the Blue Right Out of My Eyes

***I've Cried the Blue Right Out of My Eyes*** (בעברית: **בכיתי את הכחול מהעיניים שלי**) הוא אלבום האוסף הראשון של הזמרת-יוצרת האמריקאית קריסטל גייל. האלבום מורכב מההקלטות המוקדמות ביותר שלה מתקופתה של גייל בחברת התקליטים דקה רקורדס בתחילת שנות ה-70 (דקה חוברה ל-MCA רקורדס במהלך החוזה של גייל). האלבום הופק על ידי אוון בראדלי, שהפיק בעבר שירים לאמניות קאנטרי כמו פטסי קליין ואחותה הגדולה של גייל, לורטה לין (שכתבה שלושה מהשירים הנכללים באוסף זה).

## רקע
ארבע מתוך עשר הרצועות באלבום הופצו במקור כסינגלים בין השנים 1970 ל-1973, כולל הלהיט הראשון של גייל, "", שהגיע למקום ה-23 במצעד שירי הקאנטרי של בילבורד באוגוסט 1970 (השיר הופץ מחדש בתחילת 1978 כדי לקדם את האלבום הזה, והגיע למקום ה-40 במצעד). "Everybody Oughta Cry" הגיע למקום ה-70 בינואר 1972, ו-"I Hope You're Havin' Better Luck Than Me" הגיע למקום ה-49 במאי 1972. "Show Me How" הופץ כסינגל ב-1973, אך לא הצליח במצעדים.

גייל הייתה אמורה להתחיל בקריירה קצרה ב-MCA, ולעזוב ליונייטד ארטיסטס רקורדס לפני שיצא האלבום (אף על פי שהסינגלים שהוזכרו לעיל הופצו). ב-MCA הופץ האלבום בשיא הפופולריות של גייל, בין שני האלבומים המצליחים ביותר שלה *[[We Must Believe in Magic]]* ו-*[[When I Dream]]*.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קריסטל גייל
קטגוריה:אלבומי אוסף באנגלית
קטגוריה:אלבומי קאנטרי
קטגוריה:אלבומי חברת MCA רקורדס
פלאטאיירון (מחוז)

**מחוז פלאטאיירון** (באנגלית: **Flatiron District**) היא שכונה ברובע מנהטן אשר בעיר ניו יורק שבארצות הברית. השכונה מכונה על שם בניין פלאטאיירון אשר ברחוב 23, במפגש רחוב ברודוויי והשדרה החמישית. באופן כללי מחוז פלאטאיירון נתחם ברחוב 14, כיכר יוניון וגריניץ' וילג' מדרום, השדרה השישית ושכונת צ'לסי ממערב, רחוב 23 וכיכר מדיסון מצפון, והשדרה הרביעית ופארק גראמרסי ממזרח.

רחוב ברודוויי חוצה את מחוז פלאטאיירון באמצע השכונה, ושדרת מדיסון מתחילה ברחוב 23 וממשיכה משם צפונה. בקצה הצפוני של מחוז פלאטאיירון (באזור אפ-טאון) נמצא כיכר מדיסון אשר עבר שיפוץ מהותי במהלך שנת 2001. מחוז פלאטאיירון מקיף את הרובע ההיסטורי של ליידיס מייל (Ladies' Mile Historic District) ואת מקום הולדתו של תאודור רוזוולט, אשר הוגדר כאתר היסטורי לאומי. רובע פלאטאיירון היה גם מקום הולדתה של סמטת הסיליקון של ניו יורק.

## גלריית תמונות

קובץ:Edificio Fuller (Flatiron) en 2010 desde el Empire State.jpg|בניין פלאטאיירון
קובץ:Union Square New York by David Shankbone.jpg|כיכר יוניון
קובץ:2008_One_Madison_under_construction_1_Sept_2008.jpg|מגדל חברת הביטוח מטרופוליטן לייף (משמאל), בעוד שמבנה "One Madison Park" (מימין) נמצא בבנייה (ספטמבר 2008).
קובץ:Sohmer_Piano_Building_top.jpg|כיפת הזהב של בניין הפסנתר


## ראו גם
* כיכר מדיסון

## קישורים חיצוניים

קטגוריה:מנהטן: שכונות
אדה קאבוש

**אדה קאבוש** (במקור **אלברט אדה רוזנברג**; בהונגרית: **Kabos Ede**; נאג'קארוי, 2 בדצמבר 1864 – אופטיה, 8 באוגוסט 1923) היה סופר, עיתונאי, עורך יהודי-הונגרי. בתו אילונה קאבוש (1898-1973) הייתה פסנתרנית.
ממוזער|350x350 פיקסלים| לוח זיכרון לאדה קאבוש במעונו דאז.

## ביוגרפיה

אלברט רוזנברג נולד במשפחה יהודית בורגנית. בסיום לימודיו בכיתות הנמוכות, המשיך את לימודיו בבודפשט. הוא התכונן לקריירת הוראה, אבל קטע את לימודיו במדעי הרוח והפך לעיתונאי. בשנת 1902 הפך לחבר באגודת פטפי.

תחילה עבד בעיתונו קצר החיים של קלמן מיקסאט ואחר כך ב-1899 הוא הצטרף ל"יומן בודפשט" (Budapesti Napló). מסוף 1905 היה העורך הראשי של העיתון במשך שנתיים, בסוף 1907 עזב את העיתון. בשנת 1913 היה העורך של "העיתון המעניין" (Érdekes Újság) וגם כתב עבור הפסטר לויד.

עבודתו העיקרית הייתה "הדקאמרון של העיתון המעניין", שבו הציג מאה סופרים בעשרה כרכים שפורסמו. העיתונים אהבו לפרסם את כתביו ומאמריו. ב-1918 קיבל בהתלהבות את מהפכת החרציות הבורגנית של מיהאי קארואי. אמנם לא השתתף ברפובליקה הסובייטית ההונגרית, בכל זאת היגר לווינה מחשש מהטרור הלבן, בווינה עבד מאוחר יותר בעיתונים אוסטריים מתקדמים. בין 1888 לבין 1895 כתב גם מחזות תחת השם הבדוי **שאנדור מולנר.** ב-1923 נשא לאופטיה לצרכים רפואיים לטיפול במערכות גופו שעיבדו את חיוניותם. שם הוא מת בשנה ה-59 לחייו.

## עבודתו
הוא עבד עבור כמה עיתוני בודפשט ורכש השכלה ספרותית נרחבת. הוא שלט בגרמנית ברמת שפת אם ושלט גם בצרפתית. הוא הכיר סופרים ריאליסטים רוסיים, והתלהב מהסופרים זולה, טורגנייב ומאוחר יותר מדוסטויבסקי. הוא הכיר את המשורר יאנוש ויידה וזיהה את גדולתו כמשורר. הוא ישב שם ליד שולחן הקפיטריה של המשורר הזקן ערב ערב בתור כחסידו. מאוחר יותר התיידד גם עם אנדרה אדי שהיה צעיר ממנו ב-13 שנים והפך לחברו הטוב ביותר. מאוחר יותר הוא עורר את העניין ואת הכבוד של אדי ושל כתב העת ניוגט כלפי יאנוש ויידה, שכבר הלך אז לעולמו. דיווחיו העיתונאיים הציגו נאמנה תמונה טיפוסית של סוף המאה ה-19 בהונגריה. בסיפוריו הקצרים עסק בעיקר בבעיותיהם של העניים הנאבקים בדאגות היומיום.

## יצירותיו

## ראו גם
* לקסיקון ביוגרפי הונגרי I-II . עורך ראשי. אגנש קניירש. בודפשט, אקדמיאי קיאדו, 1967-1969.
* יוז'ף סניאי: חייהם ויצירותיהם של סופרים הונגרים. בודפשט, 1891-1914. גישה מקוונת
* גלריית דיוקנאות לספרות הונגרית

## לקריאה נוספת
* גזה לנדייל : אדי בסדנה (1957)
* יוז'ף נאדש : מלאי כבד (ניתוחים, 1963)
* מי זה מי בספרות ההונגרית? ספרי מאגר 
* מי זה מי בספרות ההונגרית? Könyvkuckó Kiadó, בודפשט, 1999 

## קישורים חיצוניים

* 

## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:עורכי עיתונים יהודים הונגרים
קטגוריה:מהגרים מהונגריה לאוסטריה
קטגוריה:סופרים אסורים (הונגריה, 1944)
קטגוריה:חברי אגודת פטפי
קטגוריה:הונגרים שנולדו ב-1864
קטגוריה:הונגרים שנפטרו ב-1923
We Should Be Together

***We Should Be Together*** (בעברית: **אנחנו צריכים להיות ביחד**) הוא אלבום האולפן השישי של הזמרת-יוצרת האמריקאית קריסטל גייל. אלן ריינולדס עזר בהפקת האלבום הזה, שיצא לאור ב-19 ביוני 1979, בהוצאת יונייטד ארטיסטס; האלבום האחרון של גייל שיצא בהוצאת חברת התקליטים הזו. הוא הגיע למקום התשיעי במצעד אלבומי הקאנטרי של בילבורד, כששתיים מהרצועות מתוכו הגיעו לעשירייה הפותחת במצעד שירי הקאנטרי. שם האלבום נגזר משם הרצועה האחרונה בתוכו, שנכתבה על ידי אלן ריינולדס.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת יונייטד ארטיסטס רקורדס
When I Dream

***When I Dream*** (בעברית: **כשאני חולמת**) הוא אלבום האולפן החמישי של הזמרת-יוצרת האמריקאית קריסטל גייל. האלבום יצא לאור ב-2 ביוני 1978 בשיא הקריירה שלה. זה היה האלבום השני ברציפות שלה שהגיע למקום השני במצעד אלבומי הקאנטרי. שני סינגלים מהאלבום הגיעו למקום הראשון במצעד שירי הקאנטרי: "Talking in Your Sleep" (שהיה להיט גם בשאר מצעדי הבילבורד) ו-"Why Have You Left the One You Left Me For". שיר הנושא, "When I Dream", הוא גרסה ארוכה יותר של שיר שהופיע במקור באלבום הבכורה שלה *[[Crystal Gayle]]* משנת 1975, שהגיע למקום השלישי במצעד. סינגל רביעי, "Heart Mender", הגיע בשיאו למקום ה-58.

"Hello I Love You" נכלל בסרט מ-1982, *Six Pack*, בכיכובם של קני רוג'רס, ארין גריי ודיאן ליין.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת יונייטד ארטיסטס רקורדס
חיים ישכר גרוס

הרב **חיים יששכר דוב גרוס** (בכתיב ארכאי: **גראס**; תר"מ 1880 (בערך) – כ"ט בתמוז תרצ"ח, 28 ביולי 1938) היה רב, גנאלוג, היסטוריון, סופר ועורך.

## קורות חייו
נולד בעיירה איזה ליד חוסט, לרבי בנימין צבי, ולחיי שרה. מילדותו הוכר כעילוי והיה נקרא "העילוי מאיזא", למד אצל הרב משה גרינוולד והיה לתלמידו המובהק.

בשנת תרס"ד (1904) נבחר לרב ב, משם עבר למונקאטש. אחר כך מונה לתפקיד ראש ישיבה, לצד הרב שמעון גרינפלד (המהרש"ג). החוקר נפתלי בן-מנחם תיארו במילים הבאות:

פרסם מאמרים רבים בכתבי עת תורניים ובהם, תל תלפיות, וילקט יוסף, תורה מציון, המאסף, שערי תורה, נטעי בחורים ועוד.

נפטר ביום כ"ט בתמוז ה'תרצ"ח (1938) במונקאטש, ונקבר שם.

## חיים אישיים
בנו יחידו ר' יעקב נולד במונקאטש, היה ראש ישיבה שם במקום אביו, נספה במחנה אושוויץ-בירקנאו בקיץ תש"ד.

## כתביו
חיבר הרבה ספרים שנשארו בכתב יד. מלבד ספריו, נדפסו חידושי תורה רבים שלו בספרי בני דורו, במיוחד בספר "שדי חמד". נהג להשתתף בכתיבת הקדמות ואילנות יוחסין בהרבה מספרי בני זמנו, ואף נטל חלק בעריכת הספרים.
* 

### בעריכתו
* 
* 
* 
* 
* 
* 
* 
* 
* 
* **מגילת יוחסין**, על רבי מאיר בן לוי יצחק מברדיצ'ב, בתוך: **כתר תורה**, ורשא תרצ"ג.
* 
* 

### ספרי בנו
* 
* 

## לקריאה נוספת
* 
* 
* 
*מאיר וונדר, **אוהל שמעון**, ירושלים, תשנ"ג, עמ' קיט, הע' 6
* 
* 
* 'ר' חיים יששכר דוב ב"ר בנימין צבי גרוס', בתוך: יצחק יוסף כהן, **חכמי טראנסילוואניה**, מכון ירושלים תשמ"ט, עמ' 41–42
* 'גרוס הרב חיים יששכר דב בן הרב בנימין צבי', בתוך: ברוך טרקטין ולוסיאן זאב הרשקוביץ, **אנציקלופדיה ליהדות רומניה**, מוסד הרב קוק תשע"ב, עמ' 384

## קישורים חיצוניים
* 

## הערות שוליים

קטגוריה:רבנים אורתודוקסים
קטגוריה:אבות בתי דין
קטגוריה:גנאלוגים יהודים
קטגוריה:ביבליוגרפים עבריים
קטגוריה:ביבליופילים
קטגוריה:חוקרי יהדות חרדים
קטגוריה:ילידי 1880
קטגוריה:נפטרים ב-1938
Classic Crystal

***Classic Crystal*** הוא אלבום האוסף השני של הזמרת-יוצרת האמריקאית קריסטל גייל. האלבום שיצא באוקטובר 1979 משתרע על פני תקופתה של גייל בחברת התקליטים יונייטד ארטיסטס, מה שהתגלה כשיא הקריירה שלה. הוא הגיע למקום השמיני במצעד אלבומי הקאנטרי של בילבורד וה-62 במצעד הבילבורד 200.

בנוסף לכך, קיבל *Classic Crystal* את תואר זהב על ידי איגוד תעשיית ההקלטות האמריקאי (RIAA) ב-1980.

## רקע
בממלכה המאוחדת, גרסה אחרת שכללה את 14 רצועות האלבום הופצה בשנת 1980 בשם, *The Crystal Gayle Singles Album*. היא כללה את הסינגלים האחרונים שהוציאה גייל בממלכה המאוחדת, "We Should Be Together" ו-"Too Deep For Tears" וכן "High Time", "River Road" ו-"All I Wanna Do In Life". עם זאת, "I'll Do It All Over Again" נגנז. האלבום הגיע למקום השביעי במצעד האלבומים הבריטי (האלבום הראשון והיחיד של גייל שעשה זאת) וקיבל את תואר זהב על ידי איגוד תעשיית ההקלטות הבריטי (BPI).

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי קריסטל גייל
קטגוריה:אלבומי אוסף באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת ליברטי רקורדס
אברהם בקשי דורון

**אברהם (אבי) דורון** (נולד ב-1947) הוא איש תקשורת, עיתונות ומשפט ישראלי. כיהן כמנכ"ל משרד התקשורת, יו"ר המועצה לשידורי כבלים ושידורי לוויין, חבר מועצת הרשות השנייה לטלוויזיה ולרדיו, דירקטור בדירקטוריון חברת החדשות, חבר מליאת רשות השידור, וחבר במועצה לביקורת סרטים ומחזות. בעל עיטור יקיר העיר ירושלים לשנת תשפ"ג.

## ביוגרפיה
אברהם דורון נולד בירושלים לבן-ציון ולטובה.

את דרכו בתקשורת החל דורון כבר בגיל 15, ככתב נוער ב"קול ישראל לילדים ונוער" מעריב לנוער ובמחנה גדנ"ע. בגיל 16 הצטרף דורון לצוות העיתון ידיעות אחרונות ככתב במקומון הירושלמי "ידיעות ירושלים", שצורף אז כמוסף באמצע השבוע. הישגו העיתונאי יוצא הדופן, חשיפת כוונתו של מנהיג נטורי קרתא עמרם בלוי להתחתן עם הגיורת רות בן-דוד עורר בשנת 1963 סערה ציבורית עזה בקרב אנשי נטורי קרתא והעדה החרדית, בשל היות הכלה המיועדת קתולית לשעבר.

שירת בצה"ל ככתב העיתונים במחנה, במחנה נח"ל ובמחנה גדנ"ע. במלחמת ששת הימים נלווה דורון ככתב צבאי לחטיבת שריון. ביום השלישי לקרבות, נקלע הזחל"ם אליו הצטרף למארב במוצב אבוריך ושניים מנוסעיו נהרגו. לאחר סיום שירותו הצבאי החל לשמש עיתונאי וחבר מערכת בידיעות אחרונות.

בזמן לימודיו לתואר ראשון באוניברסיטה העברית בירושלים ערך דורון את עיתון הסטונדטים הירושלמי פי האתון.

עם הצטרפותו לקול ישראל בשנת 1969 כעורך בכיר וכמנהל בחטיבת האומר ובחטיבת החדשות, פעל דורון לקידום היהדות, הדת והמורשת, והיה מראשי המדור להווי ומסורת יהודית. ערך תוכניות דת ומסורת, בהן התוכנית "קבלת שבת" ששודרה מדי יום שישי, ובה הגיש הרב עובדיה יוסף את פינת ההלכה שהיוותה בסיס לסדרת ספריו יחוה דעת.

בשנת 1990 מונה למנכ"ל משרד התקשורת עד לפרישתו בשנת 1992. בתקופת כהונתו כמנכ"ל, גיבש, עיצב והוביל רפורמה היסטורית שהביאה לפתיחת שוק הטלפוניה הסלולרית לתחרות, במסגרתה החלו לפעול מפעילים סלולריים נוספים פרט לחברת פלאפון תקשורת שהייתה עד אז המפעיל הסלולרי היחיד בישראל. במקביל, בין השנים 1991–1993, כיהן דורון כיו"ר המועצה לשידורי כבלים ולשידורי לוויין. ב-2005 מונה לחבר במליאת רשות השידור.. מאז 2002, חבר דורון במועצה לביקורת סרטים ומחזות.

דורון הוא טוען רבני.

בשנת 2023 קיבל דורון את עיטור יקיר ירושלים על "תרומתו לתקשורת בשימור והנחלת ההווי הירושלמי".

## חיים אישיים
דורון מתגורר בירושלים עם רעייתו, עטליה לבית ספרוני, גמלאית בנק ישראל, והוא אב לארבעה בנים.
שני אחיו הם הראשון לציון הרב אליהו בקשי-דורון והרב מאיר בקשי, יקיר העיר ירושלים.

## קישורים חיצוניים

## הערות שוליים

קטגוריה:מנכ"לי משרד התקשורת
קטגוריה:בוגרי אוניברסיטת תל אביב
קטגוריה:בוגרי האוניברסיטה העברית בירושלים
קטגוריה:בוגרי תיכון הימלפרב
קטגוריה:סגל במחנה
קטגוריה:סגל קול ישראל
קטגוריה:זוכי פרס רשות השידור
קטגוריה:המועצה לשידורי כבלים ולשידורי לוויין
קטגוריה:טוענים רבניים
קטגוריה:חיילי צה"ל במלחמת ששת הימים
קטגוריה:ישראלים שנולדו ב-1947
Love Sux

***Love Sux*** (בתרגום חופשי: "**אהבה מבאסת**") הוא אלבום האולפן השביעי של הזמרת-יוצרת הקנדית אבריל לאבין. האלבום יצא לאור ב-25 בפברואר 2022 על ידי חברות התקליטים אלקטרה רקורדס ו-DTA.

ב-3 בנובמבר 2022, הודיעה לאבין ברשתות החברתיות שלה כי מהדורת דלוקס של *Love Sux* תצא לאור ב-25 בנובמבר 2022, לאחר יציאת הסינגל השלישי שלה "I'm a Mess", ביחד עם הזמר הבריטי יאנגבלאד, שיצא באותו היום.

## רקע והכרזה
לאחר יציאת אלבום האולפן הקודם שלה *[[Head Above Water]]* בשנת 2019, לאבין הזכירה בריאיון במאי 2020 למגזין American Songwriter שהיא "תרצה להוציא קצת מוזיקה ב-2021 ושהיא התחילה לעבוד על חומרים חדשים, שיכולים להיות הבסיס לאלבום הבא שלה". בדצמבר 2020, אישרה שהיא מקליטת מוזיקה חדשה עם המפיקים ג'ון פלדמן, מוד סאן, טראוויס בארקר ומשין גאן קלי. ב-8 בינואר 2021, יצא לאור הסינגל "Flames", שיתוף פעולה בין מוד סאן ולאבין. באותו החודש, אישרה באמצעות המדיה חברתית שהיא תוציא מוזיקה חדשה במחצית הראשונה של שנת 2021. מאוחר יותר, אישרה שסיימה להקליט את האלבום. ב-16 ביולי 2021, הוציאה הזמרת וילו סמית' את אלבום האולפן הרביעי שלה, *[[Lately I Feel Everything]]*, שכולל שיר הנקרא, "Grow", בהשתתפות לאבין וטרוויס בארקר. הקליפ של השיר יצא לאור באוקטובר באותה השנה.

בספטמבר 2021, השתתפה לאבין בטקס פרסי הווידאו של MTV לשנת 2021 ואישרה בריאיון שמוזיקה חדשה אמורה לצאת במהלך אוקטובר. ב-28 באוקטובר 2021, הופיעה בשידור החי של טראוויס בארקר, "בית האימים של טראוויס בארקר". ב-3 בנובמבר, הודיעה שחתמה על חוזה הקלטות בחברת התקליטים של בארקר, DTA רקורדס. ב-5 בנובמבר, הכריזה על צאת הסינגל החדש שלה "Bite Me", אשר יצא לאור ב-10 בנובמבר. ב-13 בינואר 2022, הכריזה על צאת הסינגל השני מהאלבום, "Love It When You Hate Me", בהשתתפות בלאקבר. יום למחרת, הכריזה על צאת אלבומה השביעי, *Love Sux*, וחשפה את תאריך יציאתו: 25 בפברואר 2022.

## הרכב ונושא האלבום
בריאיון למגזין אנטרטיינמנט ויקלי תיארה לאבין את *Love Sux*, כ"תקליט האלטרנטיבי ביותר שעשיתי", והסבירה ש"ברוב האלבומים שלי יש שירי פופ, בלדות, והוא די מגוון. האנשים שאני עבדתי עימם באמת הבינו אותי ובאו מהז'אנר הזה של המוזיקה שמאפיינת את האלבום". היא תיארה את הקלטת האלבום כהרגשה כאילו היא "חזרה לתיכון ומבלה עם סוג האנשים שגדלה עימם" והוסיפה ש"זה היה פשוט ללא מאמץ". בריאיון למגזין ניילון, אמרה לאבין, ש"האלבום קליל ושמח, אף על פי שיש שירים על שברון לב והתפרקות" אך הוסיפה ש"הוא גם המנוני, עוצמתי ויש לו מסר חיובי לאנשים לעמוד על שלך, שיהיה להם ערך עצמי". היא הצהירה ש-*Love Sux* הוא האלבום שהיא "רצתה לעשות כל הקריירה שלה".

## סינגלים
הסינגל המוביל מהאלבום, "Bite Me", יצא לאור ב-10 בנובמבר 2021. הסינגל השני, "Love It When You Hate Me", בהשתתפות בלאקבר, יצא לאור ב-14 בינואר 2022.

## רשימות סיכום שנה
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אבריל לאבין
קטגוריה:אלבומים באנגלית
קטגוריה:אלבומי פופ-פאנק
קטגוריה:אלבומי רוק אלטרנטיבי
קטגוריה:אלבומי חברת אלקטרה רקורדס
סיראצ'ה

**סיראצַ'ה** או **סְריראצ'ה** (מתאית: ศรีราชา, ) הוא רוטב חריף הנקרא על שם העיר סי ראצ'ה שבמפרץ תאילנד. הרוטב עשוי פלפל חריף (לרוב חלפניו), חומץ, שום, סוכר ומלח, ונפוץ במספר מטבחים דרום-מזרח אסייתים, למשל במטבח התאילנדי, המטבח הווייטנאמי, המטבח האינדונזי ועוד.

## שימושים
בתאילנד, סירצ'ה משמשת לעיתים קרובות כמטבל, במיוחד עבור פירות ים ומנות המכילות חביתה. במטבח הווייטנאמי, הסירצ'ה מוגש לצד מרק פו ואטריות מוקפצות, עם ספרינג רול ובמנות נוספות.

בעשור של שנות ה-2010 הפך רוטב סיראצ'ה פופולרי במערב ומוגש לצד המבורגרים ומנות מזון מהיר נוספות. בנוסף הוא צבר מעמד פולחני בקרב פודיז במערב, ולכן משווקות גם ריבות, סוכריות על מקל, קוקטיילים וחטיפי תפוחי אדמה המכילים סיראצ'ה. 

בשנת 2013 הוציא הקולנוען האמריקאי גריפין האמונד סרט בשם סיראצ'ה, סרט דוקומנטרי על מקורו וייצורו של רוטב סיראצ'ה בארצות הברית, ספציפית על גרסתו המפורסמת ביותר המיוצרת על ידי חברת הוּי פוֹנג.

## ראו גם
* טבסקו

## קישורים חיצוניים

## הערות שוליים

קטגוריה:המטבח התאילנדי
קטגוריה:רטבים
קטגוריה:רטבים חריפים
קטגוריה:מאכלי פלפל